open-index/open-wikipedia-markdown huggingface dataset:
Manuel Bárcena Castro

**Manuel Bárcena Castro**, III Conde de Torrecedeira, nado en Cedeira (Redondela) en 1905 e finado na mesma parroquia o 2 de novembro de 1962, foi un enxeñeiro galego.

## Traxectoria 
Fillo de Manuel Bárcena Andrés, II Conde de Torrecedeira. Enxeñeiro militar. Herdou o título nobiliario en 1927. Casou con Mercedes Iñíguez Galíndez e faleceu sen descendencia, polo que o sucedeu no título o seu irmán Felipe Bárcena Castro.

## Notas 
## Véxase tamén 
### Ligazóns externas 
* Edicto (1032/2012) do Xulgado de Primeira Instancia número 2 de Vigo DOG.
The Croods

***The Croods*** é un filme de animación estadounidense dirixido por que se estreou no 2013.

## Sinopse 
Trala destrución do seu fogar por mor dun gran terremoto, Grug vese obrigado a emigrar coa súa familia. Mentres avanzan por un mundo descoñecido e arrepiante, atópanse cun nómade de mente aberta que os deixa a todos abraiados, sobre todo á filla de Grug.

## Personaxes 
* Nicolas Cage como Grug Crood
* Emma Stone como Eep Crood
* Ryan Reynolds como Guy
* Catherine Keener como Ugga Crood
* Clark Duke como Thunk Crood
* Cloris Leachman como Gran
* Chris Sanders como Belt
* Randy Thom como Sandy Crood

## Galardóns e nomeamentos 
* 2013: Globos de Ouro: Nomeado a mellor filme de animación.
* 2013: Premios Annie: 9 nomeamentos, incluíndo mellor filme.
* 2012: Critics Choice Awards: Nomeado a mellor filme animado.
* 2013: Satellite Awards: 2 nomeamentos, incluíndo mellor longametraxe de animación.
* 2013: Festival de Berlín: Sección oficial longametraxes (fóra de concurso).

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes
Partido xudicial de Vigo

O **partido xudicial de Vigo** é un dos 45 partidos xudiciais nos que se divide Galiza, sendo o partido xudicial número 3 da provincia de Pontevedra. Comprende os concellos de Vigo, Nigrán, Gondomar e Baiona. Abrangue unha poboación de 337 650 habitantes.
[miniatura|[Cidade da Xustiza de Vigo.]]
Está composto por 14 xulgados de Primeira Instancia, dos que 2 son de Familia, 8 de Instrución, 3 do Penal, 2 do Contencioso-Administrativo e 5 do Social.

Ten unha proporción de un xuíz por cada 16 079 habitantes.
## Historia 
## Notas 
## Véxase tamén
### Outros artigos 
* Partidos xudiciais de Galicia
### Ligazóns externas
* Cartografía dos partidos xudiciais de España: Ministerio de Xustiza.
Conserveras La Coca

**Conservas La Coca** é unha empresa conserveira galega con sede en Redondela.
Foi fundada no ano 1961 por José Rodríguez Lago. Após o seu pasamento en 1979, a dirección da empresa ficou en poder dos seus fillos. O seu principal nicho de comercio é a exportación exterior.

## Descrición
A súa sede atópase no fondo da ría de Vigo, na enseada de San Simón (Redondela). Entre as súas instalacións atópanse unha plante de procesado de peixes e mariscos, unha planta de embalaxe e un edificio de oficinas.

Entre os produtos que comercializa, destacan as conservas de atún, sardiñas, cefalópodos, ameixas, navallas, zamburiñas e ovos de ourizo de mar.

En 2002 os beneficios de facturación achegáronse aos 3 millóns de euros.

## Notas 
## Véxase tamén
### Outros artigos
* Redondela

### Ligazóns externas
*Web da empresa
Porcentaxe (símbolo)

O **signo de porcentaxe** (**%**) é o símbolo empregado para indicar unha porcentaxe ou unha fracción de 100. Tamén están relacionados con este símbolo os que indican a expresión dun número *por mil* (‰) ou *por dez mil* (), que significan que o número está dividido por mil ou por dez mil, respectivamente.

## Historia
Non existen evidencias do uso dun símbolo para indicar a porcentaxe anterior a 1425. O habitual era o emprego de expresións italianas como *per cento* ("para cen"), en ocasións abreviado ("per 100", "p 100", "p cento"). A letra p cun trazo cruzado adoitaba representar na Idade Media as palabras per, por, par ou pur.

A partir de 1425 aparece a abreviatura "pc" cun pequeno círculo indicando a terminación *-o* do italiano (como en *primo, secondo*). A abreviatura "pc" evolucionou a un signo de fracción horizontal arredor do 1650.

Os signos ‰ e  foron creados a partir de %.

## Uso
O uso máis habitual do signo % é para indicar unha porcentaxe, pero tamén se emprega noutros contextos:
* O signo % é empregado acotío en linguaxes de programación. Por exemplo, en BASIC indica que unha variable é un enteiro 
* En Lingüística sinala unha expresión que uns falantes consideran correcta e outros incorrecta.

## Véxase tamén
### Bibliografía
*
Prima

Os símbolos **prima** (&nbsp;′&nbsp;), **segunda** (&nbsp;&Prime;&nbsp;) e **terceira** (&nbsp;&nbsp;) son símbolos empregados con distintos significados en Matemáticas e outras Ciencias, Lingüística e Música. Este símbolo é diferente do apóstrofo, acento agudo, acento grave, comiñas ou o signo de ídem.

## Historia 
O nome "prima" provén de ler a notación *x*&prime; como a primeira dunha serie, seguida por “x segunda”, e así sucesivamente.

## Usos
### Matemáticas
* Sinálase co símbolo prima unha variable relacionada cunha anterior, por exemplo por ser o resultado dunha transformación. 
* Emprégase para indicar derivación: se *y* = *f*(*x*) entón *y*&prime; é a súa función derivada.
* Nalgunhas notacións representa o complementario dun conxunto ou dun suceso.
* A prima é o símbolo do minuto e a segunda é o símbolo do segundo, unidades de medida de ángulos no sistema sexaxesimal.

### Lingüística
Na transliteración dalgunhas linguas eslavas denota palatalización.

### Música
200px|esquerda|miniatura|Prima, segunda e terceira
No sistema de notación de Helmholtz empréganse a prima e a segunda para distinguir notas en diferentes oitavas.

## Notas
## Véxase tamén
### Ligazóns externas
* Código xeral do Unicode
El Noticiero Gallego (1884)

***El Noticiero Gallego*** foi un periódico editado en Pontevedra entre 1884 e 1885.

## Historia e características 
Apareceu en 1884. Foi continuación de *La Voz de Helenes*. Fundado por Torcuato Ulloa e Andrés Landín, estivo dirixido por Andrés Landín, a quen sucedeu Félix Lázaro Muriel. Os seus redactores foron Félix Lázaro e Torcuato Ulloa. Cesou a súa publicación non antes de marzo de 1885.

## Véxase tamén 
### Bibliografía 
### Outros artigos 
* El Diario (1882)
* Lista de publicacións impresas da provincia de Pontevedra
Darío Ulloa

**Darío Ulloa Varela**, nado en Pontevedra en 1848 e finado en Madrid o 13 de setembro de 1903, foi un xornalista e maxistrado galego.

## Traxectoria 
Foi director de *La Idea* (1870), redactor de *El Radical*, participou en *Biografías gallegas. Historia y hechos de los personajes más importantes del pais* (1876) e colaborou en *El Heraldo Gallego*. Trasladouse a Madrid, onde foi redactor de *La Iberia* e *La Correspondencia de España* e redactor e logo director de *La Izquierda Dinástica*. Licenciouse en Dereito e seguiu a carreira xudicial: foi xuíz municipal dun dos distritos de Madrid, fiscal en Filipinas, foi maxistrado da Audiencia de Ponce (Porto Rico) e en 1897 da Audiencia da Habana. 

Retornado á península Ibérica foi xuíz de Santander, dun dos distritos de Barcelona e despois presidente da Audiencia de Bilbao; en agosto de 1903 foi nomeando maxistrado da Audiencia Territorial da Coruña.

Foi irmán de Carlos Ulloa Varela, Renato Ulloa e Torcuato Ulloa.

## Notas 
## Véxase tamén 
### Bibliografía 
* 
*
Parque Natural de Arribas do Douro

O **Parque Natural de Arribas do Douro** ou ***Arribes del Duero*** en castelán, atópase en Castela e León, estendéndose polas provincias de Zamora e Salamanca. Limita ó oeste co Parque Natural do Douro Internacional, en Portugal.

## Etimoloxía 
"Arribes", en feminino, é unha palabra asturleonesa antigamente pronunciada co o fonema schwa, son a medio camiño entre o fonema "e" e "a" castelán, escrita "Arribas" na maneira galego-portuguesa.

## Flora 
Importantes fragas, únicas a nivel europeo, de lodoeiro na zona de Mieza, cunha extensión de 200 hectáreas.
Presente a aciñeira, a sobreira, o érbedo e a *Juniperus oxycedrus*.

## Fauna 
Poboacións senlleiras de cegoña negra, aguia perdiceira e anduriña dáurica. Entre os mamíferos, cómpre salientar a mangosta exipcia, que é unha especie recente no parque, e as diferentes especies de morcegos: o morcego de cova, o *Rhinolophus ferrumequinum* e o *Rhinolophus hipposideros*.

## Notas 
## Véxase tamén 
### Ligazóns externas 
* Patrimonio Natural de Castela e León
The Texas Chainsaw Massacre: The Beginning

***The Texas Chainsaw Massacre: The Beginning*** é un filme estadounidense de terror dirixido por Jonathan Liebesman que se estreou no 2006. É unha precuela do remake de 2003 *The Texas Chainsaw Massacre*.

## Sinopse 
Dean Hill, que acaba de facer 18 anos, é chamado a filas para ir á guerra de Vietnam. O seu irmán Eric, que acaba de regresar de alí, decide volver alistarse para protexelo, malia a negativa da súa noiva. Pero os plans de Eric non coinciden cos de Dean, que pensa en fuxir a México coa súa moza para evitar a guerra. Antes de executar os seus plans, as dúas parellas deciden ir a Texas para pasar unha última fin de semana de diversión.

## Personaxes 
* Jordana Brewster como Chrissie
* Taylor Handley como Dean Hill
* Diora Baird como Bailey
* Matt Bomer como Eric Hill
* R. Lee Ermey como Charlie Hewitt Jr. / Sheriff Hoyt
* Andrew Bryniarski como Thomas Hewitt / Leatherface
* Terrence Evans como "Monty" Hewitt
* Kathy Lamkin como Tea Lady Hewitt
* Marietta Marich como Luda Mae Hewitt
* Allison Marich como Luda Mae de nova
* Leslie Calkins como Sloane
* Tim De Zarn como Propietario do matadoiro
* Marcus H. Nelson como Jed
* Lew Temple como Sheriff Winston Hoyt
* Cyia Batten como Alex
* Lee Tergesen como Holden
* John Larroquette como Narrador (sen acreditar)

## Galardóns e nomeamentos 
* 2006: Premios Razzie: nomeado a peor precuela ou secuela.

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes
The Great Gatsby (filme de 2013)

***The Great Gatsby*** é un filme estadounidense-australiano dirixido por Baz Luhrmann que se estreou no 2013. É unha adaptación da novela de F. Scott Fitzgerald *O Gran Gatsby*, e está protagonizada por Leonardo DiCaprio, Tobey Maguire, Carey Mulligan, Joel Edgerton, Amitabh Bachchan, Isla Fisher e Elizabeth Debicki.

## Sinopse 
Na alta sociedade norteamericana do Nova York dos anos 20, chama a atención a presenza de Jay Gatsby. É un home misterioso e moi rico, feito que provoca que tódolos ricos e poderosos da cidade acudan ás súas fastuosas festas na súa gran mansión de Long Island. Gatsby vive obsesionado coa idea de recuperar o amor que deixou escapar anos atrás. Para logralo, farase amigo do seu novo veciño, Nick Carraway.

## Personaxes 
* Leonardo DiCaprio como Jay Gatsby
* Tobey Maguire como Nick Carraway
* Carey Mulligan como Daisy Buchanan
* Joel Edgerton como Tom Buchanan
* Elizabeth Debicki como Jordan Baker
* Isla Fisher como Myrtle Wilson 
* Jason Clarke como George Wilson
* Amitabh Bachchan como Meyer Wolfshiem
* Jack Thompson como Dr. Walter Perkins
* Adelaide Clemens como Catherine
* Richard Carter como Herzog
* Max Cullen como Owl Eyes
* Heather Mitchell como Nai de Daisy
* Gus Murray como Teddy Barton
* Steve Bisley como Dan Cody
* Vince Colosimo como Michaelis
* Felix Williamson como Henri
* Kate Mulvany como Mrs. Mckee
* Eden Falk como Mr. Mckee
* iOTA como Trimalchio

## Galardóns e nomeamentos 
* 2013: Festival de Cannes: Sección oficial longametraxes (fóra de concurso).
* 2013: Satellite Awards: 3 nomeamentos, incluíndo mellor dirección artística.

## Notas 
## Véxase tamén 
### Ligazóns externas 
* Páxina web oficial
* 
* Ficha en BoxOfficeMojo 
* Ficha en RottenTomatoes
La Coalición Republicana

***La Coalición Republicana*** foi un semanario editado en Vigo en 1886.

## Historia e características 
Subtitulado *Publicación defensora de los intereses republicano-coalicionistas*, apareceu o 14 de marzo de 1886, como órgano do Partido Democrático-Progresista de Manuel Ruiz Zorrilla e Nicolás Salmerón. Fundado e dirixido por Delio Fernández Chao. Foron os seus redactores Ángel Bernárdez Rodríguez e Luis A. Mestre e entre os seus colaboradores estaban Eduardo Chao, Teófilo Braga e Nicolás Salmerón. Apareceron 37 números, cesando a súa publicación o 21 de novembro dese ano.

Nunha reunión na casa de Néstor Pardo Torrentera en xaneiro de 1890, os republicanos vigueses acordaron a reanudación da publicación do periódico, que sería redactado por Mestre, Fernández Chao e Pardo Usaletti.
## Notas 
## Véxase tamén 
### Bibliografía 
* 
* 
* 
* 

### Outros artigos 
* Lista de publicacións impresas da provincia de Pontevedra
El Adelanto

**El Adelanto** pode referirse a:

### Toponimia
***El Adelanto**, municipio do departamento de Jutiapa en Guatemala.

### Prensa
****El Adelanto***, periódico publicado en Pontevedra en 1882.
****El Adelanto***, periódico publicado en Salamanca entre 1883 e 2013.
****El Adelanto***, periódico publicado en Corcubión en 1890.
****El Adelanto***, periódico publicado en Bueu entre 1912 e 1913.

### Sindicalismo
***El Adelanto**, **Sociedad de Maquinistas, Fogoneros y Metalúrgicos de Marín** (1912).
Generator

***Generator*** é o sexto álbum da banda de punk rock Bad Religion, publicado o 13 de marzo de 1992 a través do selo Epitaph Records. Aínda que o disco foi completado na primavera de 1991 non sería editado ata 1992. A razón foi que o grupo non estaba cntento coa portada e co empaquetado. *Generator* foi o primeiro álbum da banda co batería Bobby Schayer, que substituíu a Pete Finestone durante a xira do *Against the Grain*.

Ao igual que os cinco primeiros álbums de Bad Religion (menos *Into the Unknown*), Epitaph Records lanzou unha versión remasterizada de *Generator* o 6 de abril de 2004, con dous temas exclusivos collidos do 7" compartido con Noam Chomsky editado por Maximum Rock'N Roll en 1991. Ese mesmo día publicouse un DVD da reedición do seu vídeo descatalogado por moito tempo *Along the Way*, que fora publicado en 1992. Estas versións contan con Finestone na batería, sendo as súas derradeiras gravacións con Bad Religion.

## Listaxe de cancións 
### Cancións extra da reedición en CD de 2004
#* Antes da gravación do álbum, estes temas foron parte do 7" compartido con Noam Chomsky, editado por Maximum Rock 'N' Roll contra a guerra do Golfo.
Nebulosa Iris

A **Nebulosa Iris**, tamén coñecida coma **NGC 7023** e **Caldwell 4**, é unha brillante nebulosa de reflexión da constelación Cepheus. NGC 7023 é realmente o cúmulo de estrelas que está no interior da nebulosa, a cal está catalogada coma LBN 487; á súa vez, a nebulosa está iluminada por unha desas estrelas, a SAO 19158, que posúe unha magnitude aparente de 7. A nebulosa brilla cunha magnitude de 6,8 e está situada preto da estrela T Cephei que é do tipo de estrelas variables Mira, tamén está preto da brillante estrela variable Beta Cephei (Alphirk) que ten unha magnitude de 3,23. A Nebulosa Iris está a 1.300 anos luz de distancia e ten de seis anos luz de diámetro.

## Citas 
## Véxase tamén 
### Bibliografía 
* 
* 

### Ligazóns externas 
* SEDS – NGC 7023
* Simbad – NGC 7023
* VizieR – NGC 7023
* NED – NGC 7023
* Dark Atmospheres Photography – Iris Nebula NGC 7023
* See NGC 7023 in WorldWide Telescope
Acigné

**Acigné** (*Egineg* en bretón, *Aczeinyae* en galó) é unha vila francesa do departamento de Ille e Vilaine, na rexión da Bretaña, en Francia.

## Historia 
Existen probas da ocupación da zona dende o -3500. A área foi evanxelizada por Martiño de Tours ou os seus discípulos no século IV.

En 1010, Rivallon, Barón de Vitré, cedeulle o territorio de Acigné ó seu fillo Renaud. A súa dinastía durou ata o século XVI, cando a liñaxe morreu co matrimonio de Judith d'Acigné co marshall de Cossé-Brissac.

Entre os séculos XI e XVIII, parte do territorio da comuna pertenceulle á Abadía de Saint Melaine e Saint Georges en Rennes. En 1234, o castelo foi destruído polo Duque da Bretaña, Pierre Mauclerc, para castigar a Alain d'Acigné por poñerse da parte do rei de Francia (Lois IX) contra el.

Durante a Revolución Francesa, a vila púxose de parte do clero e foi castigada cun saqueo por unha tropa da garda nacional en 1792.

## Demografía 
## Administración 
## Notas 
## Véxase tamén 
### Ligazóns externas 
*Sitio web oficial de Acigné
El Adelanto (Pontevedra)

***El Adelanto*** foi un semanario editado en Pontevedra entre 1882 e 1883.

## Historia e características 
Subtitulado *Semanario defensor de los intereses generales de Galicia*, apareceu o 17 de setembro de 1882. Foron os seus redactores Antonio Curros, Félix Lázaro, Torcuato Ulloa e Albino Simán. Caracterizado polo seu ton polémico, tivo unha soada disputa con *El Libredón* e polemizou con *El Hijo del Trabajo*, *El Lucense*, *El Regional* e *El Independiente*. Editado na imprenta de Roxelio Quintáns, tivo moi curta vida.

## Véxase tamén 
### Bibliografía 
* 
* 

### Outros artigos 
* Lista de publicacións impresas da provincia de Pontevedra
El Hijo del Trabajo

***El Hijo del Trabajo*** foi un semanario editado en Pontevedra en 1882.

## Historia e características 
Subtitulado *Periódico defensor de la clase obrera*, apareceu o 16 de agosto de 1882. Aparecía os mércores. O seu director era M. Antonio Díaz. Editado na imprenta de Roxelio Quintáns, publicou 10 números. Foi correlixionario de *La Propaganda*.

## Véxase tamén 
### Bibliografía 
* 
* 

### Outros artigos 
* Lista de publicacións impresas da provincia de Pontevedra
Mandragora (xénero)

***Mandragora*** é un xénero pertencente á subfamilia Solanoideae, incluída na familia das solanáceas (Solanaceae). Comprende 18 especies nativas de Eurasia. Antigamente utilizábana con fins curativos. Hoxe en día serve como especia de cociña (se está curada) ou como estupefaciente (se non está curada). É moi propia en países onde as temperaturas son moi elevadas, como en Asia e África onde aínda se utiliza con fins curativos. É o único xénero da tribo **Mandragoreae**.

A especie máis común é a **mandrágora**
***Mandragora officinarum***, unha planta herbácea de raíz grosa e napiforme, follas ovais e enteiras, en roseta, e flores pedunculadas e campaniformes, de cor amarela verdosa; crece na rexión mediterránea. Ten propiedades narcóticas e desde a antigüidade atribúenselle propiedades máxicas.

## Especies seleccionadas 
* *Mandragora acaulis*
* *Mandragora autumnalis*
* *Mandragora caulescens*
* *Mandragora officinarum*

## Notas 
## Véxase tamén 
### Ligazóns externas
El Voto Popular

***El Voto Popular*** foi un periódico editado en Pontevedra entre 1881 e 1882.

## Historia e características 
Subtitulado *Periódico de intereses morales y materiales y anuncios*, apareceu o 10 de novembro de 1881. Aparecía os martes e venres. Ao pouco da súa aparición concedéuselle autorización para tratar asuntos políticos e cambiou o subtítulo por *Periódico político*. Os seus redactores eran Emilio Álvarez Giménez, Augusto de la Peña e Félix Martínez. Entre os colaboradores figurou Felipe Isla Gómez. Publicou nunha das súas planas *El Independiente* de Andrés Muruais. Editábase na imprenta de Rogelio Quintáns e despois pasou á de J. Millán. Cesou a súa publicación a finais de 1882.

## Véxase tamén 
### Bibliografía 
### Outros artigos 
* Lista de publicacións impresas da provincia de Pontevedra
The Great Escape Artist

***The Great Escape Artist*** é o cuarto álbum de estudio da banda estadounidense de rock alternativo Jane's Addiction, publicado o 18 de outubro de 2011 a través do selo Capitol Records. É o seu primeiro disco dende o 2003, cando editaron *Strays*, e conta co multiinstrumentista Dave Sitek no baixo, xunto con Chris Chaney que se reuniu coa banda durante as gravacións. O álbum foi precedido por dous sinxelos, "End to the Lies", lanzado como descarga gratuíta o 7 de abril de 2011, e "Irresistible Force (Met the Immovable Object)", publicado no mes de agosto.

## Listaxe de cancións
Antrain

**Antrain** (*Entraven* en bretón, *Antrein* en galó) é unha vila francesa do departamento de Ille e Vilaine, na rexión da Bretaña, en Francia. Formaba un concello que o 1 de xaneiro de 2019 quedou fusionado cos de La Fontenelle, Saint-Ouen-la-Rouërie e Tremblay para formar o novo concello de Val-Couesnon.

## Demografía 
## Administración 
## Notas 
## Véxase tamén 
### Ligazóns externas 
*Antrain no Ministerio de Cultura francés
Discos da máquina

**Discos da máquina** foi unha asociación de grupos musicais de diferentes estilos que funciona como selo discográfico e distribuidora. Foi creada en decembro de 2012, e funciona de forma autoxestionada e asemblearia. Os grupos unidos a este proxecto utilizan licenzas abertas.
En decembro de 2013 os grupos pertencentes á asociación son Ataque Escampe, Das Kapital, Grampoder, Caxade, A Magnifique Bande dos Homes sen Medo e The Lost Omelette-makers.

## Véxase tamén
### Ligazóns externas
*https://web.archive.org/web/20131231054725/http://discosdamaquina.com/(https://web.archive.org/web/20131231054725/http://discosdamaquina.com/)
Parque Natural de Fuentes Carrionas e Fuente Cobre

O **Parque Natural de Fuentes Carrionas y Fuente Cobre** (**Parque Natural de Fontes Carrionas e Fonte Cobre** en galego) é un parque natural que se atopa en Castela e León, estendéndose pola provincia de Palencia.

## Flora
Importantes fragas de aciñeiras e de carballos, das cales pódense atopar as variedades albariño (*Quercus petraea*), cerquiño (*Quercus pyrenaica*) e común (*Quercus robur*).
Presente o bidueiro, os teixos (especialmente no val de Torande) e a arandeira.

## Fauna
As xoias do parque son o oso pardo, o lobo, o peto negro e o pico mediano. Salientar ademais a presenza de importantes poboacións de aves forestais coma o pardal alpino, a azulenta alpina, o papoazul, o verderolo serrano e o gabeador vermello.
## Véxase tamén
### Ligazóns externas
*http://www.patrimonionatural.org/ren.php?espacio_id=7
Bécherel

**Bécherel** (*Begerel* en bretón, *Becherèu* en galó) é unha vila francesa do departamento de Ille e Vilaine, na rexión da Bretaña, en Francia.

## Demografía 
## Administración 
## Galería de imaxes 

Ficheiro:Bécherel - Scorcio (2).jpg|Vista da vila
Ficheiro:Bécherel Hostellerie de l'Écu de Laval.jpg|Hotel de l'Écu de Laval
Ficheiro:Bécherel donjon.jpg|Antigo calabozo
Ficheiro:Bécherel église.jpg|Igrexa de Notre-Dame

## Véxase tamén 
### Ligazóns externas 
*Patrimonio cultural
Amiloidose familiar renal

A **amiloidose familiar renal** (tamén coñecida coma **amiloidose familiar visceral**, ou **nefropatia amiloide hereditaria**) é unha forma de amiloidose que se presenta de xeito primario no ril. Trátase dunha doenza xenética, que presenta unha herdanza autosómica dominante. Non existen datos sobre a prevalencia ou a incidencia da enfermidade, aínda que se sabe que afecta predominantemente á etnia caucásica, e non presenta diferenzas significativas entre sexos.

Está asociada coa cadea alfa do fibrinóxeno, a apolipoproteina A1, e a lisozima.

Tamén se coñece coma tipo "Ostertag", após que B. Ostertag así o describira nos anos 1932 e 1950.

## Notas 
## Véxase tamén 
### Outros artigos 
* Amiloidose

### Ligazóns externas 
* Sociedade Española de Nefroloxía .
Crystal Palace F.C.

O **Crystal Palace Football Club** é un club de fútbol inglés da cidade de Londres. Foi fundado o 10 de setembro de 1905 e compite na Premier League. O seu campo é o Selhurst Park, con capacidade para 26.309 espectadores.

## Xogadores 
:*Categoría principal: Xogadores do Crystal Palace FC.*

## Palmarés 
### Liga 
* **Second Division (2):**
** 1978–79, 1993–94
* **Third Division (1):**
** 1920–21
* **Southern Football League Division Two (1):**
** 1905–06

### Copa 
* **Full Members Cup (1):**
** 1990–91
* **London Challenge Cup (1):**
** 1912–13, 1913–14, 1920–21

## Véxase tamén 
### Ligazóns externas 
* Páxina oficial do club
Concellos do departamento de Ille e Vilaine

miniatura|
Lista das 353 **comunas francesas** do departamento do Ille e Vilaine.

* (CAR) Comunidade da Metrópole de Rennes, creada en 2000
* (CAS) Comunidade de Pays de Saint-Malo, creada en 2001
* (CAV) Comunidade de Vitré, creada en 2002

## Véxase tamén 
### Outros artigos 
*Ille e Vilaine
NGC 1555

**NGC 1555**, tamén coñecida coma a Nebulosa Variable de Hind, é un nebulosa variable e tamén é un obxecto Herbig-Haro, iluminado pola estrela T Tauri, situada na constelación de Taurus. Tamén está incluída no segundo catálogo Sharpless co número 238. A nebulosa foi descuberta o 11 de outubro de 1852 por John Russell Hind.

thumb|upright=1.9|left|NGC 1555, visto a través do telescopio de 32 polgadas do Mt. Lemmon, AZ. Por cortesía de Adam Block

## Notas 
## Véxase tamén 
### Outros artigos 
* Nebulosa Iris
* NGC 2261

### Ligazóns externas 
* Galaxy Map Sharpless 238
NGC 2080

**NGC 2080** (A *Nebulosa Cabeza de Pantasma*) é unha rexión de formación de estrelas, ademais de ser unha nebulosa de emisión que está ó sur do 30 Doradus (Nebulosa da Tarántula), no sur da constelación de Dorado. Esta nebulosa pertence á Gran Nube de Magallanes, unha galaxia satélite da Vía Láctea, que está a unha distancia de 168.000 anos luz. NGC 2080 foi descuberta por John Frederick William Herschel no ano 1834. A Nebulosa Cabeza de Pantasma ten un diámetro de 50 anos luz. e ten este nome debido ós dous *parches* brancos que posúe, chamados "os ollos da pantasma".

A presenza de estrelas tamén inflúe na cor da nebulosa. A parte occidental da nebulosa ten unha liña de emisión de osíxeno dominante por mor dunha estrela moi potente da periferia da nebulosa, o que lle da a cor verde. Tanto o hidróxeno coma o osíxeno son ionizados na rexión central, que aparece cunha cor amarela pálida, cando o hidróxeno é *enerxizado* o suficiente coma para emitir nunha segunda lonxitude de onda da luz, entón aparece o azul, tal coma sucede na área circundante A1 e A2.

## Notas 
## Véxase tamén 
### Ligazóns externas 
* Hubble Sends Season's Greetings from the Cosmos to Earth – Hubble Space Telescope news release 
* APOD, 2001 October 31 
* Release on NGC 2080 at ESA/Hubble
Betton

**Betton** (*Lanvezhon* en bretón, *Beton* en galó) é unha vila francesa do departamento de Ille e Vilaine, na rexión da Bretaña, en Francia.

## Demografía 
## Administración 
## Notas 
## Véxase tamén 
### Ligazóns externas 
*Páxina web de Betton
*Betton no Ministerio de Cultura francés
Broken Arrow (filme de 1996)

***Broken Arrow*** é un filme estadounidense dirixido por John Woo que se estreou en 1996. Está protagonizado por John Travolta e Christian Slater, e a historia trata do roubo de dúas armas nucleares americanas.

## Sinopse 
Durante unhas manobras militares nun sofisticado avión que transporta dúas cabezas nucleares, o maior Deakins (John Travolta), que é o piloto, intenta asasinar o copiloto, o tenente Hale (Christian Slater), para roubar a carga e pedir un rescate ó goberno dos Estados Unidos. Pero Hale consegue sobrevivir e coa axuda dunha ranger (Samantha Mathis) do Parque Nacional onde aterrou, intentará deter a Deakins.

## Personaxes 
* John Travolta como Vic "Deak" Deakins
* Christian Slater como Capitán Riley Hale
* Samantha Mathis como Ranger Terry Carmichael
* Delroy Lindo como Coronel Max Wilkins
* Frank Whaley como Giles Prentice
* Bob Gunton como Pritchett
* Howie Long como Sarxento Kelly
* Casey Biggs como Novacek
* Shaun Toub como Max
* Vyto Ruginis como Johnson
* Vondie Curtis-Hall como Sarxento Sam Rhodes
* Kurtwood Smith como Secretario de Defensa Baird
* Carmen Argenziano como Xeneral Boone
* Jack Thompson como Secretario de Asuntos do Estado
* Daniel von Bargen como Xeneral Creely

## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo
El Lérez

***El Lérez*** foi un xornal editado en Pontevedra de 1879 a 1881.

## Historia e características 
Subtitulado *Diario de intereses generales*, apareceu o 4 de setembro de 1879. Ata o número 39 (20 de outubro) editábase na imprenta de J. A. Antúnez. A partir desa data saíu da imprenta de Andrés Landín, que pasou a ser o seu director, cambiando o subtítulo por *Diario de intereses generales, noticias y anuncios*, responsabilizándose das subscricións de *El Diario de Pontevedra*. Presentábase como diario independente, non insería editoriais nin artigos de fondo. Entre os seus colaboradores figuraron Andrés Muruais e Jesús Muruais. Cesou a súa publicación en 1881.

## Véxase tamén 
### Bibliografía 
* 

* 
* 

### Outros artigos 
* Lista de publicacións impresas da provincia de Pontevedra
Broncodilatador (álbum)

:*para a substancia, véxase broncodilatador

***Broncodilatador**'' é o primeiro álbum de estudio da banda galega de garage punk Terbutalina, publicado en 2011.

## Lista de cancións
## Véxase tamén
### Ligazóns externas
*Páxina oficial do grupo
*Datos do álbum en terbutalina.bandcamp.com
The Wolverine

***The Wolverine*** é un filme estadounidense-británico dirixido por James Mangold que se estreou no 2013. Está protagonizado pola personaxe de Marvel Comics Lobeto. É o sexto filme baseado nas personaxes dos *X-Men* e o segundo no que o protagonista é Lobeto, despois do filme de 2009 *X-Men Origins: Wolverine*.

## Sinopse 
Un Logan amnésico investiga o seu pasado no mundo do crime organizado xaponés. Vulnerable por primeira vez e desafiando os seus límites físicos e emocionais, non só se enfrontará ó letal aceiro samurai, senón que ademais manterá unha loita interna contra a súa inmortalidade.

## Personaxes 
* Hugh Jackman como Logan / Lobeto
* Tao Okamoto como Mariko Yashida
* Rila Fukushima como Yukio
* Hiroyuki Sanada as Shingen Yashida
* Svetlana Khodchenkova como Dr. Green / Viper
* Will Yun Lee como Kenuichio Harada
* Haruhiko Yamanouchi como Yashida
* Brian Tee como Noburo Mori
* Famke Janssen como Jean Grey

## Notas 
## Véxase tamén 
### Ligazóns externas 
* 
* Ficha en RottenTomatoes 
* Ficha en BoxOfficeMojo
Abelia chinensis

***Abelia chinensis*** é o nome botánico dunha das especies máis resistentes do xénero *Abelia*. Trátase dun arbusto de até 2 m de altura, extenso e frondoso, orixinario da China.
miniatura|Inflorescencia.
miniatura|Vista da planta.
## Descrición 
Caducifolio ou semicaducifolio, de talo arroibado, os espécimes novos cubertos dunha leve pubescencia desa mesma cor. Follas ovadas, coas marxes lixeiramente dentadas, de cor verde clara brillante que se tornan moradas en outono, agudas, de base atenuada ou redondeada, de 2,4-4 × 1-3&nbsp;cm. Pequenas flores durante o verán e principios do outono, de cheiro suave, distribuídas en pequenas panículas brancas, dispostas normalmente en pares sobre cada pedúnculo. Cáliz con 5 sépalos, oblanceolados, lixeiramente tomentosos, duns 6&nbsp;mm de longo, rosa pálido que permanece bastante tempo despois da caída da flor. Corola en forma de funil, duns 12 mm de lonxitude, de cor branca ou tirando a rosado. Os estames e carpelo sobresaen á corola.

## Usos 
Na xardinaría utilízase para arriates e parterres, sebes etc. Tamén é apropiada como planta melífera.

## Outros datos 
* Foi descuberta en 1817 por Clarke Abel durante a súa estancia na China
* Pódese multiplicar por esgallos e porbaixa
* Prospera en solos fértiles e ben drenados, a pleno sol ou semisombra. Non aguanta ben as xeadas.

## Taxonomía 
*Abelia chinensis* foi descrita por Robert Brown e publicado en *Narrative of a Journey in the Interior of China* App. B: 376. 1818.
;Etimoloxía:
***Abelia***: nome xenérico outorgado por Robert Brown en 1818 na honra do médico e naturalista británico Clarke Abel (1780 - 1826) que o introduciu en Europa desde China, onde se descubriu o xénero.

***chinensis***: epíteto xeográfico que alude a súa localización na China.
;Sinonimia:
* *Abelia hanceana* Mart. ex Hance	
* *Abelia rupestris* Lindl.	
* *Linnaea aschersoniana* Graebn.	
* *Linnaea chinensis* (R. Br.) A. Braun & Vatke	
* *Linnaea rupestris* (Lindl.) A. Braun & Vatke

## Notas 
## Véxase tamén 
### Bibliografía 
* 
* Bailey, L.H. & E.Z. Bailey. 1976. Hortus Third i–xiv, 1–1290. MacMillan, Nova York.
* Flora of China Editorial Committee. 2011. Flora of China (Curcurbitaceae through Valerianaceae with Annonaceae and Berberidaceae). 19: 1–884. In C. Y. Wu, P. H. Raven & D. Y. Hong (eds.) Fl. China. Science Press & Missouri Botanical Garden Press, Beijing & St. Louis.
Fonte secundaria

As **fontes secundarias** son textos baseados en feitos reais. Unha fonte secundaria contrasta cunha primaria, que é unha forma de información que pode ser considerada como un vestixio do seu tempo. Unha fonte secundaria é normalmente un comentario ou análise dunha fonte primaria. Por exemplo, o diario do xeneral Ulysses S. Grant é unha fonte primaria porque foi escrito no seu tempo e pode ser tido en conta como fonte orixinal de información «en bruto» (o que non di nada sobre se é veraz e completo). Un libro que trata sobre Grant, e recorre ao diario, xeralmente sería considerado unha fonte secundaria. En historiografía, con todo, incluso este libro podería ser considerado unha fonte primaria: se outro autor está dedicándose a estudar sobre as diversas historias escritas sobre Grant, pode estar usando como vestixio a que foi orixinalmente concibida como fonte secundaria.

## Descrición
Unha fonte primaria é precisa e unha fonte secundaria é como un comentario da fonte primaria. As fontes secundarias están suxeitas a revisión por pares, están ben documentadas e están normalmente producidas a través de institucións onde a precisión metodolóxica é importante para o prestixio do autor. Unha fonte primaria como unha entrada nun dietario pode ser, no mellor caso, só reflexo dos eventos vistos por unha soa persoa, o que non necesariamente é verdadeiro, preciso ou completo. Os historiadores someten ambos os dous tipos de fontes a un alto nivel de escrutinio.

Como regra xeral, con todo, os historiadores modernos prefiren recorrer directamente ás fontes primarias, se están dispoñibles, ou ben buscar novas. Estas fontes, sexan ou non precisas, ofrecen información nova dentro da investigación histórica e a historia moderna vira en torno ao uso continuo de arquivos co propósito de atopar fontes primarias útiles. Un traballo historiográfico non debe ser tomado en serio se só cita fontes secundarias, pois significa que non se emprendeu unha investigación orixinal.

A validez deste tipo de fontes radica no feito de que estas son obtidas por fontes fidedignas, institucións públicas e algúns especialistas nos temas, antes de concretarse como fontes secundarias; é verdade que foron fontes de tipo primario, con todo ao ser aceptadas pola sociedade convertéronse en fontes de información verídicas e aceptadas, mesmo ata o punto de ser consideradas como parte da nosa historia. Estas polo xeral levan o nome da institución ou autor que realizou este estudo. Este tipo de fontes son moito moi importantes para a creación de proxectos, xa que con elas pódese evitar a redundancia de información, e ter máis claro cara a onde se deben enfocar os novos estudos, é dicir, as fontes primarias.

## Véxase tamén
### Bibliografía
*Wood Gray, ''Historian's handbook, a key to the study and writing of history'' (Houghton Miffin, 1964).

### Outros artigos
*Fonte terciaria
*Fontes de información

### Ligazóns externas
*«Como distinguir entre fontes primarias e secundarias»  da biblioteca da Universidade de California . 
* Atopar fontes primarias nas coleccións das maiores bibliotecas de investigación empregando ArchiveGrid.
El Adelanto (Bueu)

***El Adelanto*** foi un periódico editado en Bueu de 1912 a 1913.

## Historia e características 
Subtitulado *Periódico quincenal independiente*, apareceu o 11 de agosto de 1912. Dirixido por Ricardo Portela Pazos. Foron os seus redactores Claudiano García Santaclara, Cesáreo Ferradás Domínguez, Rogelio Val, Jesús Domínguez, Luis Bolibar, Ignacio Lis, Amancio de la Cueva, José García e Ventura García. Foi monterista e riestrista. Publicou moita poesía en castelán e varios poemas de Valentín Lamas Carvajal e Rosalía de Castro. O último número que se conserva é o 34, do 16 de novembro de 1913.

## Véxase tamén 
### Bibliografía 
* 
* 

* 

### Outros artigos 
* Lista de publicacións impresas da provincia de Pontevedra
Operador (xenética)

[miniatura|250px|[operón lac|Operón *lac* co operador en vermello. O operador funciona como un interruptor de encendido e apagado da actividade do operón. '''*1*: ARN polimerase, *2*: Represor, *3*: Promotor, *4*: Operador, *5*: Lactosa, *6*: *lacZ*, *7*: *lacY*, *8*: *lacA*.
** **Arriba**: Operón desactivado. O represor está unido ao operador. 
**Abaixo**: O operón está activado. O represor non se une ao operador e a ARN polimerase pode actuar, xa que o represor está inhibido pola presenza de lactosa.]]

En xenética, un **operador'* é un segmento de ADN ao cal se une un factor de transcrición proteico, que regula a expresión xénica en bacterias e que forma parte dun operón. Foi definido clasicamente no operón *lac*  como un segmento de ADN situado entre o promotor e os xenes estruturais do operón. Se está presente unha molécula proteica represora, esta obstrúe fisicamente a unión da ARN polimerase ao promotor e a transcrición dos xenes. Unha proteína indutora pode desprazar o represor do sitio operador, o cal fai que o operón quede desinhibido.

Na regulación do operón *lac*, ademais do operador *principal*, chamado O1, situado entre o promotor e os xenes estruturais, descubriuse recentemente que están implicados tamén outros dous operadores adicionais *menores*, chamados O2 e O3. O operador O3 sitúase ao final do xene *lacI* e o O2 está situado a 400 pares de bases *augas abaixo* na parte inicial do *lacZ''. No modelo actual, o represor únese aos tres á vez, e os operadores menores melloran a afinidade do represor polo operador principal.

## Notas
NGC 6357

thumb|right|400px|NGC 6357 e Pismis 24
**NGC 6357**, é unha nebulosa difusa preto de NGC 6334 na constelación de Scorpius. A nebulosa contén moitas proto-estrelas protexidas por discos escuros de gas, e as estrelas novas están implicadas na expansión de "casulos".

Esta nebulosa recibiu o nome de '' 'Nebulosa Guerra e Paz** por parte dos científicos do Midcourse Space Experiment debido á súa aparencia. Eles dixeron que en imaxes infravermellas a parte brillante e occidental asemellábase a unha pomba, mentres que a parte oriental parecíase a unha caveira.

## Pismis 24 
Esta nebulosa inclúe o cúmulo estelar aberto **Pismis 24'*, que é o fogar de varias estrelas de gran masa. Unha das estrelas máis brillantes do conxunto, Pismis 24-1, pensábase que posibelmente fose a estrela máis masiva da que se tiña constancia, achegándose ás 300 masas solares, ata que se descubriu un sistema binario no que cada unha das súas compoñentes excedía con moito as 100 masas solares.

## Notas 
## Véxase tamén 
### Ligazóns externas 
* European Southern Observatory infrared image 
* *Slate'' blog about the nebula 
* Imaxes en APOD:
# A Massive Star in NGC 6357 with a close-up of Pismis 24.
# Star Forming Region NGC 6357 showing complex interactions between interstellar winds, radiation pressures and magnetic fields.
# NGC 6357: Massive Stars
# A Massive Star in NGC 6357
The Rise and Fall of Ziggy Stardust and the Spiders from Mars

***The Rise and Fall of Ziggy Stardust and the Spiders from Mars*** é un álbum conceptual do músico inglés David Bowie, publicado o 6 de xuño de 1972 a través do selo RCA Records. O disco acadou o número 5 no Reino Unido e o 75 na *Billboard* estadounidense.

O álbum conta a historia do alter-ego de Bowie Ziggy Stardust, unha estrela de rock que actúa de mensaxeiro para seres extraterrestres. Bowie creou a Ziggy Stardust mentres estaba en Nova York promovendo *Hunky Dory* e actuou como el nunha xira polo Reino Unido, Xapón e Norteamérica. O álbum, e a personaxe de Ziggy Stardust, foi coñecido polas súas influencias glam rock e as temáticas de exploración sexual e comentario social. Eses factores, xunto coa ambigüidade que rodeaba á sexualidade de Bowie e alimentados por unha interpretación innovadora de "Starman" no programa *Top of the Pops*, fixeron que se vise envolto en controversia e que dende entón sexa considerado un traballo seminal.

## Listaxe de cancións 
## Notas
José Moldes Castro

**José Moldes Castro**, coñecido como **José de Moldes**, nado en Porráns (Barro) en 1915 e finado no mesmo lugar o 4 de decembro de 1987, foi un inventor galego, creador do primeiro automóbil deseñado e construído en Galicia.

## Traxectoria 
Fillo de Ángel Moldes Barreiro, alcalde de Barro, na súa xuventude foi tesoureiro do Partido Galeguista, antes do golpe de Estado do 18 de xullo de 1936. Posteriormente montou negocios de ferraxería e madeira en Barro e a súa comarca.

Deseñou en 1949, e construíu, en 1950, o primeiro automóbil en Galicia, bautizado como *El Coso* que circulou pola provincia de Pontevedra durante máis de tres anos, ata que en 1953 foi retirado da circulación por orde do Xefe de Obras Públicas. A escritora Emma Tilves Pazos recolleu testemuña:

O seu fillo, o político, profesor e diplomático Francisco Javier Moldes Fontán recordábao así:

*El Coso* anticipouse ao Pegaso Z-102 da autárquica ENASA, deseñado polo catalán Wifredo Ricart, ao primeiro SEAT (1953), o 1400, de deseño italiano (FIAT) e ao Renault 4CV, de deseño francés e producido por FASA desde 1953, o único que chegou a ser realmente popular. Tamén se anticipou aos primeiros automóbiles Barreiros, do ourensán Eduardo Barreiros, con quen Moldes tivo relación, que tardaron en aparecer -en 1954- polas trabas administrativas dos sucesivos gobernos de Franco durante os anos cincuenta. Non foi casual que en 1953, xusto o ano da comercialización dos primeiros automóbiles españois, o representante provincial do Ministerio de Obras Públicas ordenase retirar da circulación o automóbil de produción artesanal de José Moldes, que ata ese momento circulara sen problemas pola provincia durante máis de tres anos.

Xunto co catalán Eusebio Cortes Cherto, que construíu os seus coches entre 1946 e 1950, Moldes foi, entre 1949 e 1953, un dos pioneiros que mobilizaron o seu enxeño ante a práctica ausencia dunha industria española do automóbil durante a primeira etapa de autarquía da posguerra.

## Vida persoal 
Casou con Nélida Fontán Rodríguez, tataraneta de Domingo Fontán, e foi pai de Carlos e Francisco Javier Moldes Fontán e avó de Diego Moldes.

## Notas
Luis Muñoz Marín

**Luis Muñoz Marín**, nado en San Juan o 18 de febreiro de 1898 e finado o 30 de abril de 1980, foi un escritor, senador e o primeiro gobernador de Porto Rico, electo democraticamente polos portorriqueños. Traballou xunto ao goberno dos Estados Unidos para conseguir unha Constitución para Porto Rico que creara condicións favorables para que a illa puidera alcanzar progreso tanto económico como político. Muñoz exerceu o cargo de gobernador durante 16 anos e os seus logros fixérono merecedor da Medalla da Liberdade e do título de «Pai do Porto Rico Moderno».
Le Vivier-sur-Mer

**Le Vivier-sur-Mer** (*Gwiver* en bretón, *Le Vivier* en galó) é unha vila francesa do departamento de Ille e Vilaine, na rexión da Bretaña, en Francia.

## Demografía 
## Administración 
## Notas 
## Véxase tamén 
### Ligazóns externas 
*Le Vivier-sur-Mer no Ministerio de Cultura francés
NGC 6729

**NGC 6729** é unha nebulosa de reflexión/emisión da constelación de Corona Australis. Foi descuberta por Johann Friedrich Julius Schmidt no ano 1861.

Esta nebulosa ábrese en forma de abano a partir da estrela R Coronae Australis cara a estrela T CrA, que está cara ó sueste. R CrA é unha estrela na pre-secuencia principal do complexo molecular de Corona Australis, unha das rexións de formación de estrelas máis próximas da galaxia.

## Citas 
## Véxase tamén 
### Ligazóns externas 
*
Discografía de Angela Gheorghiu

[miniatura|Gheorghiu encarnando a Floria Tosca na [San Francisco Opera en novembro de 2012.]]
Esta lista mostra as gravacións realizadas pola soprano romanesa Angela Gheorghiu, e inclúe gravacións en solitario como gravacións de óperas completas e recompilatorios xunto con outros artistas, tanto en CD como en DVD.

## Gravacións de son 
## Vídeo 
## Notas 
## Véxase tamén 
### Ligazóns externas 
* Sitio web oficial de Angela Gheorghiu
Terbutalina

**Terbutalina** é un grupo de garage punk galego formado en 2010 en Esteiro. O grupo autodenomínase como "gastropunk".

## Traxectoria
O seu nome procede da substancia terbutalina, un broncodilatador que tomaba un dos seus integrantes para a asma. 

Anunciaron a súa separación mediante unha publicación en redes o 23 de xaneiro de 2025.. O seu último concerto foi o 22 de febreiro de 2025 na sala Madeleine de Bruxelas, no marco do festival Emigrasón.

## Membros 
* Migui – voz principal, guitarra
* Mon – guitarra, voces
* Torres – baixo, voces
* Diego – batería
### Antigos membros
Carlos, Brais e Samu.

## Discografía 
### Álbums de estudio 
* *Que​-​de​-​leite!* - 2011 (EP con tres temas que serían incluídos en *Broncodilatador*)
* *Broncodilatador* - 2011
* *Hostias para todos* - 2012
* *Ritmo serbio* - 2013
* *A muerte* - 2014
* *Al otomano se le va la mano* - 2015
* *Sonido Esteiro* - 2017
* *Espabila Gallego* - 2019
* *Era Cabra* - 2023

### En directo 
* *Live in Catoira* (2011)
## Notas
## Véxase tamén 
### Ligazóns externas 
* Terbutalina en bandcamp.com
Teatro xesuíta

[miniatura|300px|Representación teatral no colexio xesuíta de Clermont (Francia) con ocasión do aniversario de [Lois XIII de Francia|Lois XIII.]]
Denomínase **teatro xesuíta** a un xénero dramático representado nos colexios da Compañía de Xesús entre mediados do século XVI deica o XVIII como método pedagóxico que formase os alumnos na retórica ao tempo que instruía na doutrina católica. Inspirábanse nos recitados bíblicos ou haxiográficos cun elemento moralizador moi marcado, ao comezo eran modestas representacións anuais pero ao longo do XVII convertéronse en producións elaboradas, que competían co teatro profano, convertéronse en acontecementos sociais locais ao que asistían as elites das localidades onde se situaba o colexio.

## Historia 
A primeira representación da que se ten noticia foi no colexio xesuíta de Messina (Sicilia) en 1551 e era pouco máis que un exercicio de declamación para os estudantes, que se foi estendendo por outros colexios xesuítas, e para fins do século e principios do XVII case todos os colexios da orde contaba cando menos cunha representación anual, polo xeral ao fin de curso cando se concedían os diplomas escolares. No *Ratio Studiorum* (1599), o documento que define os fundamentos do sistema educativo dos xesuítas, o teatro figura cunha especial importancia. Nesta primeira época do teatro xesuíta as pezas eran en latín e sen personaxes femininas, representándose nas igrexas dos colexios.

Ao longo do século XVII e sobre todo a partir da segunda metade as obras comezan a representarse nas linguas vulgares, e no exterior ou nunha sala de cerimonias; os temas secularízanse malia que permanece a fin moralizadora, introdúcese a coreografía e os papeis femininos, aínda que interpretados por mozos, mesmo póñense en escena comedias. No século XVIII os espectáculos convértense en fastuosos, adquirindo unha moi grande importancia na vida escolar dos colexios xesuítas, o latín pasa a ser minoritario nas representacións, e as alusións á vida contemporánea aumentan grandemente.

A prohibición dos xesuítas en varios países europeos a partir da segunda metade do XVIII e supresión da orde polo papado en 1773 puxo fin a esta tradición teatral.

## Galicia 
En Galicia o primeiro colexio xesuíta é o de Monterrei, existindo constancia de representacións teatrais en 1558, tres anos despois da súa creación. As interpretacións eran actos sociais, ás que podían acudir relixiosos doutras ordes, familiares dos alumnos, autoridades locais e público xeral, realizándose tamén actuacións extraordinarias para agasallar a visitantes ilustres e cando menos os colexios de Santiago de Compostela e Monforte de Lemos realizaban tamén postas en escena teatrais. Só se conserva unha obra escrita para ser representada nos colexios xesuítas galegos, a *Égloga de Virgine Deipara* de 1581 en latín, castelán, portugués e galego.

## Notas
Aram Mp3

**Aram Sargsyan**, nado en Iereván o 5 de abril de 1984, é un cantante, humorista, presentador, compositor e actor armenio, máis coñecido como **Aram MP3**. Representará o seu país no Festival da Canción de Eurovisión 2014 en Copenhaguen (Dinamarca).

## Festival de Eurovisión 2014
Foi elixido internamente polo canle público armenio, ARMTV e presentado oficialmente na gala de Fin de Ano deste canle.

## Notas